Document ID: 31984R1473

*****
ΚΑΝΟΝΙΣΜΟΣ (ΕΟΚ) αριθ. 1473/84 ΤΟΥ ΣΥΜΒΟΥΛΙΟΥ
της 24ης Μαΐου 1984
περί παρεκκλίσεως από τον κανονισμό (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων ορισμένων τυριών που προβλέπονται για την Αυστρία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων των προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1206/83 (4), προβλέπει στο παράρτημα ΙΙ στοιχεία γ), η), μ), ν) και και ξ) τις ετήσιες δασμολογικές ποσοστώσεις υπέρ της Αυστρίας· ότι η Αυστρία και η Κοινότητα, με σκοπό να προσαρμόσουν καλύτερα τις συναλλαγές τους στις πραγματικές ανάγκες της αγοράς, συμφώνησαν να τροποποιήσουν, για τα έτη 1984 και 1985, ορισμένες από αυτές τις ποσότητες· ότι, κατά συνέπεια, προκειμένου να επιτραπεί στην Κοινότητα να τηρήσει τις υποχρεώσεις που ανέλαβε, πρέπει να προβλεφθεί παρέκκλιση από τις σχετικές διατάξεις των ετήσιων δασμολογικών ποσοστώσεων που χορηγήθηκαν στην Αυστρία για τα εν λόγω τυριά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα έτη 1984 και 1985, κατά παρέκκλιση του παραρτήματος ΙΙ του κανονισμού (ΕΟΚ) αριθ. 2915/79, οι ποσότητες τυριών, καταγωγής Αυστρίας:
- που αναφέρονται στο σημείο γ) πρώτη παύλα στοιχείο α) εκ 5 000 τόνων και δεύτερη παύλα στοιχείο α) εκ 3 000 τόνων, είναι ανταλλάξιμες μεταξύ τους εντός του ορίου του 25 % των ποσοτήτων αυτών,
- που αναφέρονται στο σημείο η) στοιχείο α) εκ 3 700 τόνων, αντικαθίστανται από την ποσότητα των 3 750 τόνων,
- που αναφέρονται στα σημεία μ), ν) και ξ) εκ 1 500, 800 και 150 τόνων αντίστοιχα, αντικαθίστανται από τη συνολική ποσότητα των 2 400 τόνων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1984.

Labels: 3
17